钦定古今图书集成/明伦汇编/官常典/第249卷 > 《李斯传赞》史记
## 钦定古今图书集成/明伦汇编/官常典/第249卷 > 《李斯传赞》史记

太史公曰：李斯以闾阎历诸侯，入事秦，因以瑕衅以
辅始皇，卒成帝业。斯为三公，可谓尊用矣。斯知六艺
之归，不务明政以补主上之缺，持爵禄之重，阿顺苟
合，严威酷刑，听高邪说，废适立庶，诸侯已畔，斯乃欲
谏争，不亦末乎！人皆以斯极忠而被五刑，死察其本，
乃与俗议之异。不然，斯之功且与周、召列矣。